‘আমি আছি তুমি অ্যাকশন নাও’ মোদিকে ফোনে পাকিস্তান অ্যাটাকের সিগন্যাল পুতিনের?

ওয়েবডেস্ক: কাশ্মীরের (Kashmir) পহেলগাম (Pahalgam) আবহে গোটা দেশ এই সময় এক অস্থির পরিস্থিতির মধ্য দিয়ে যাচ্ছে। প্রধানমন্ত্রী নরেন্দ্র মোদি (Pm Narendra Modi) দফায় দফায় ভারতীয় সেনা বাহিনীর (Indian Army) সঙ্গে বৈঠক করছেন। তাহলে কী যুদ্ধ আসন্ন! কিভাবে প্রত্যাঘাত করবে ভারত, সেই দিকেই নজর গোটা বিশ্বের। সাড়া দুনিয়াই কাশ্মীরের এই জঙ্গি হামলার ঘটনায় নিন্দায় সরব হয়েছে। এই পরিস্থিতিতে ভারতকে পূর্ণ সমর্থনের আশ্বাস দিল রাশিয়া (Russia)। সেই দেশের প্রেসিডেন্ট ভ্লাদিমির পুতিনের (Russian President Vladimir Putin) সঙ্গে ইতিমধ্যেই ফোনালাপে কথা হয়েছে প্রধানমন্ত্রীর নরেন্দ্র মোদির। ভারতকে পূর্ণ সমর্থন জানিয়েছেন রুশ প্রেসিডেন্ট।পুতিনকে ভারত সফরের আমন্ত্রণ জানিয়েছেন প্রধানমন্ত্রী নরেন্দ্র মোদি। সেই আমন্ত্রণ গ্রহণ করেছেন রুশ প্রেসিডেন্ট।

আরও পড়ুন: ৭ মে , নিভে যাবে শহরের আলো, বাজবে এয়ার রেড সাইরেন

দেশের এই বিক্ষুব্ধ বাতাবরণের পরিস্থিতিতে পুতিনের ভারতের পাশের থাকার আশ্বাস অবশ্যই তাৎপর্যপূর্ণ। সোমবার ৫ মে প্রধানমন্ত্রী নরেন্দ্র মোদির সঙ্গে কথা হয় রুশ প্রেসিডেন্ট ভ্লাদিমির পুতিনের। বিদেশ মন্ত্রকের তরফে এক বিবৃতি দিয়ে  দুই রাষ্ট্রপ্রধানের টেলিফোনিক বার্তালাপের কথা জানানো হয়েছে। সেই ফোনালাপে রাষ্ট্রপতি পুতিন কাশ্মীরে এই বর্বরোচিত হামলার তীব্র নিন্দা জানিয়ে ভারতের পাশের থাকার  আশ্বাস দিয়েছেন।

সেখানে মোদির তরফে ভারতে আসার অনুরোধ গ্রহণ করেছেন পুতিন। ফোনালাপের সময় রুশ রাষ্ট্রপতি সন্ত্রাসবাদের বিরুদ্ধে ভারতের লড়াইয়ে রাশিয়ার পূর্ণ সমর্থনের কথা জানান। পুরো বিষয়টি নিশ্চিত করেছে ক্রেমলিন।

বিদেশ মন্ত্রকের তরফে জানানো হয়েছে, রাষ্ট্রপতি পুতিন বলেছেন যে, পহেলগাম সন্ত্রাসী হামলার অপরাধীদের এবং তাদের সমর্থকদের বিচারের আওতায় আনতে হবে। সেখানেই পুতিন ভারতকে পূর্ণ সমর্থন জানিয়েছেন।

বিদেশ মন্ত্রকের মুখপাত্র রণধীর জয়সওয়াল এক্স হ্যান্ডেলে জানিয়েছেন, রাষ্ট্রপতি পুতিন নিরীহ মানুষের প্রাণহানিতে গভীর সমবেদনা জানিয়েছেন, সেইসঙ্গে সন্ত্রাসবাদের বিরুদ্ধে লড়াইয়ে ভারতকে পূর্ণ সমর্থনের আশ্বাস দিয়েছেন। তিনি জোর দিয়ে বলেছেন, এই জঘন্য হামলার অপরাধী এবং তাদের সমর্থকদের অবশ্যই বিচারের আওতায় আনতে হবে।

President Putin @KremlinRussia_E called PM @narendramodi and strongly condemned the terror attack in Pahalgam, India. He conveyed deepest condolences on the loss of innocent lives and expressed full support to India in the fight against terrorism. He emphasised that the…

— Randhir Jaiswal (@MEAIndia) May 5, 2025

আগামী ৯ মে রাশিয়ার বিজয় দিবস। সেখানে আমন্ত্রিত ছিলেন প্রধানমন্ত্রী নরেন্দ্র মোদি। কিন্তু দেশের পরিস্থিতির কারণে সেই সফর বাতিল করেছেন প্রধানমন্ত্রী। পরে প্রতিরক্ষা মন্ত্রী রাজনাথ সিংয়ের যাওয়ার কথা ঠিক ছিল। কিন্তু একই পরিস্থিতির কারণে প্রতিরক্ষা মন্ত্রীরও সফর বাতিল করে দেওয়া হয়।  এখনও পর্যন্ত ঠিক আছে, রাশিয়ার বিজয় দিবসের কুচকাওয়াজে ভারতের হয়ে প্রতিনিধিত্ব করবেন প্রতিরক্ষা প্রতিমন্ত্রী সঞ্জয় শেঠ।

পুতিনের সঙ্গে ফোনালাপে দেশের অস্থির পরিস্থিতির কথাই তুলে ধরেছেন প্রধানমন্ত্রী নরেন্দ্র মোদি। পুতিন এবং মোদি জোর দিয়ে বলেন যে রাশিয়া এবং ভারতের মধ্যে সম্পর্ক বাইরের প্রভাব দ্বারা প্রভাবিত হবে না, গতিশীলভাবেই বিকশিত হবে।

প্রসঙ্গত, ২০১৯ সালের পুলওয়ামায় সন্ত্রাসী হামলার পরে চলতি বছরের ২২ এপ্রিল জঙ্গি হানায় রক্তাক্ত হয় কাশ্মীর। উন্নয়নের পথে এগিয়ে যাওয়া ভূস্বর্গকে ছিন্ন বিচ্ছিন্ন করতে বুলেট হানায় চলে যায় ২৬ টা প্রাণ। এই ঘটনায় গর্জে উঠেছে গোটা দেশ। ভারত পাকিস্তানকে নিশানা করে হুঙ্কার দিয়েছে। যুদ্ধের প্রস্তুতি নিচ্ছে দেশ।

দেখুন আরও খবর-